ఎన్టీఆర్ బయోపిక్గా లక్ష్మీ'స్ వీరగ్రంధం అనే సినిమాని కేతిరెడ్డి జగదీశ్వర్ రెడ్డి రూపొందిస్తున్న విషయం తెలిసిందే. అయితే ఈ సినిమా గురించి సరైన క్లారిటీ లేనే లేదు.. మళ్లీ తమిళనాడుకి చెందిన జయలలిత, శశికళలపై ‘శశిలలిత’ అనే చిత్రాన్ని కూడా తీస్తున్నానంటూ తాజాగా కేతిరెడ్డి ప్రకటించారు. తాజాగా ఆయన ఈ రెండు సినిమాల గురించి మరొక్కసారి క్లారిటీ ఇచ్చారు.ఈ సందర్భంగా ఆయన మాట్లాడుతూ.. లక్ష్మీ'స్ వీరగ్రంధం చిత్రం ఈ నెల రెండవవారం నుంచి షూటింగ్ మొదలు అవుతుంది. లక్ష్మీ పార్వతి పాత్రలో విశ్వరూపం, పీఎస్వీ గరుడవేగ చిత్రాలలో హీరోయిన్గా నటించిన పూజాకుమార్ నటిస్తుంది. ఇక ‘శశిలలిత’కు కూడా స్క్రిప్ట్ వర్క్ జరుగుతుంది. ఈ సినిమా కూడా త్వరలో సెట్స్ పైకి తీసుకువస్తున్నాం. లక్ష్మీ పార్వతి జీవితం, శశికళ జీవితం ఒకటే. ఒక సేవకురాలుగా ఒకరి జీవితంలో ప్రవేశించి.. వారు ఒక రాజ్యాంగేతర శక్తిగా ఎలా నడుచుకొన్నారు అనే ఇతివృత్తంతో ఈ సినిమాల కథలు ఉంటాయి. ఇద్దరి లక్ష్యం ఒకటే కావడం విశేషం. ఈ రెండు సినిమాలు నేటి సమకాలీన రాజకీయాలు, యదార్ధ సంఘటనల కథ ఆధారాలతో నిర్మిస్తున్నాను.ఇకపోతే కొందరు అనుకున్నట్టు శశికళ జీవితం ఆధారంగా సినిమా తీస్తే.. తమిళనాడుకు చెందిన మానర్కుడి మాఫీయా నా అంతు చూస్తుందని అన్నారు. గతంలో జయలలిత బ్రతికుండగానే జయలలితను.. తెలుగు భాషపై తమిళనాడులో జరుగుతున్న అన్యాయంపై ఎదిరించటం జరిగింది. అప్పుడే నన్ను ఏ శక్తి ఏమీ చేయలేకపోయింది. ఇక ఇప్పుడు వారేం చేస్తారు? జయలలిత మరణం వెనుక కుట్ర ఉందని శశికళపై సుప్రీంకోర్టులో కేసు వేసిన నాడే నన్ను ఏమీ చేయలేకపోయారు. ఒక లక్ష్యంతో పనిచేసే వారిని ఏ శక్తి అడ్డుకోలేదు అన్నారు.. కేతిరెడ్డి.
ntr bayopikga lakshmi's veeragrandham ane cinimani ketireddy jagadishwar reddi roopondistunna vishayam telisinde. ayithe ee sinima gurinchi saraina clarity lene ledu.. malli tamilanaaduki chendina jayalalita, sasikalalapai ‘sasilalita’ ane chitraanni kuudaa teestunnaanantuu taajaagaa ketireddy prakatinchaaru. taajaagaa aayana ee rendu cinimala gurinchi marokkasari clarity icharu.ee sandarbhamgaa aayana maatlaadutuu.. lakshmi's veeragrandham chitram ee nela rendavavaaram nunchi shooting modalu avutundi. lakshmi paarvati paatralo vishwaroopam, psv garudavega chitraalalo heroinga natinchina poojakumar natistundi. ika ‘sasilalita’ku kuudaa script work jarugutundi. ee sinima kuudaa twaralo sets paiki teesukuvastunnam. lakshmi paarvati jeevitam, sasikala jeevitam okate. oka sevakuraalugaa okari jeevitamlo pravesinchi.. vaaru oka rajyangetara saktigaa ela naduchukonnaru ane itivruttamtoe ee cinimala kathalu untaayi. iddari lakshyam okate kaavadam visesham. ee rendu cinimaalu neti samakaaleena rajakeeyaalu, yadardha sanghatanala katha aadhaaraalato nirmistunnaanu.ikapothe kondaru anukunnattu sasikala jeevitam aadhaaramgaa sinima teeste.. tamilanaaduku chendina manarkudi mafia naa antu chustundani annaru. gatamlo jayalalita bratikundagaane jayalalitanu.. telugu bhashapai tamilanaadulo jarugutunna anyaayampai edirinchatam jarigindi. appude nannu e sakti emi cheyalekapoyindi. ika ippudu vaarem chestaaru? jayalalita maranam venuka kutra undani sasikalapai supreenkortulo kesu vesina nade nannu emi cheyalekapoyaru. oka lakshyamto panichese vaarini e sakti addukoledu annaru.. ketireddy.